== Historie ==
Fabrikken begyndte ved, at [[C.C. Hornung]] fra [[Skælskør]] byggede sit første klaver i [[1827]] efter en rejse i Tyskland. I [[1834]] flyttede han til Slagelse, hvor han producerede 30-35 instrumenter om året, og i [[1842]] tog han skridtet fuldt ud og flyttede produktionen til hovedstaden. I [[1851]] overdrog han hele virksomheden til sin medarbejder [[Hans Peter Møller]], hvis navn derved kom ind i firmanavnet. Ved Hans Peter Møllers død i 1859 blev virksomheden ført videre i enkens navn, med den blot 20 årige søn [[Frederik Møller (pianofabrikant)|Frederik Møller]] som daglig leder,<ref>Hjalmar Bull, ''[http://www.munck-piano.dk/om_hornung_moller/hm_historie.htm Hornung & Møller et hundredaars-jubilæum 1827-1927]{{Dødt link|date=januar 2022 |bot=InternetArchiveBot |fix-attempted=yes }}''</ref> han flyttede i [[1872]] fabrikken til [[Dehns Palæ]] i [[Bredgade]], der også blev brugt som arkitektonisk udstillingsvindue for instrumenterne.
Filosofi Historie Erhvervsliv Foreninger Organisationer